CELEX: 62020TA0172
Language: hu
Date: 2021-07-14 00:00:00
Title: T-172/20. sz. ügy: A Törvényszék 2021. július 14-i ítélete – Rochefort kontra Parlament („Intézményi jog – A Parlament képviselőit megillető költségtérítések és juttatások kifizetésére vonatkozó szabályzat – A parlamenti asszisztensek után járó támogatás – A jogalap nélkül kifizetett összegek visszatérítése – Bizonyítási teher – Indokolási kötelezettség – A védelemhez való jog – Téves jogalkalmazás – Értékelési hiba – Arányosság”)

2021.9.6.   
            
            
               HU
            
            
               Az Európai Unió Hivatalos Lapja
            
            
               C 357/24
            
         
      A Törvényszék 2021. július 14-i ítélete – Rochefort kontra Parlament
      (T-172/20. sz. ügy) (1)
      
      („Intézményi jog - A Parlament képviselőit megillető költségtérítések és juttatások kifizetésére vonatkozó szabályzat - A parlamenti asszisztensek után járó támogatás - A jogalap nélkül kifizetett összegek visszatérítése - Bizonyítási teher - Indokolási kötelezettség - A védelemhez való jog - Téves jogalkalmazás - Értékelési hiba - Arányosság”)
      (2021/C 357/38)
      Az eljárás nyelve: francia
      
         Felek
      
      
         Felperes: Robert Rochefort (Párizs, Franciaország) (képviselők: M. Stasi, J.-L. Teheux és J.-M. Rikkers ügyvédek)
      
         Alperes: Európai Parlament (képviselők: N. Görlitz, T. Lazian és M. Ecker meghatalmazottak)
      
         Az ügy tárgya
      
      A Parlament Főtitkárának a parlamenti asszisztensek után járó támogatásként jogalap nélkül kifizetett 60 499,38 euró összeg felperes általi visszatérítését elrendelő, 2019. december 17-i határozata, illetve az ahhoz kapcsolódó 2020. január 22-i terhelési értesítés megsemmisítése iránt az EUMSZ 263. cikk alapján benyújtott kérelem.
      
         Az ítélet rendelkező része
      
      
                  1)
               
               
                  A Törvényszék a Parlament Főtitkárának a parlamenti asszisztensek után járó támogatásként jogalap nélkül kifizetett 60 499,38 euró összeg Robert Rochefort általi visszatérítését elrendelő, 2019. december 17-i határozatát, illetve az ahhoz kapcsolódó 2020. január 22-i terhelési értesítést megsemmisíti annyiban, amennyiben azok 2010 áprilisának a Parlament Főtitkára által elfogadott megbízásokkal érintett napoktól eltérő napjaira, valamint a 2011. március 29. és 2011. március 31. közötti időszakra nézve kifizetett összegekre vonatkoznak.
               
            
                  2)
               
               
                  A Törvényszék a keresetet az ezt meghaladó részében elutasítja.
               
            
                  3)
               
               
                  R. Rochefort és a Parlament maga viseli saját költségeit.
               
            
         (1)  HL C 191., 2020.6.8.